text: 15 d'octubre de 10.00 a 12.00 h
  Us proposem descobrir tots els secrets d'aquest mercat, situat en un edifici sostenible i eficient energèticament i dedicat en exclusiva a la venda de productes bio.
  Exposició "Més que abelles. Flors i pol·linitzadors, la vida en joc".
  15, 16, 17, 19, 20, 21, 22 i 23 d'octubre, de 10.00 a 18.30 h
  "Més que abelles. Pol·linitzadors i flors, la vida en joc" és una exposició que vol donar a conèixer a la ciutadania el paper essencial dels pol·linitzadors per garantir la supervivència de la majoria de plantes del planeta, i sensibilitzar-la.
  Amb un plantejament museogràfic visual i pedagògic amb diversos nivells de lectura per arribar a tots els públics, coneixereu com es dona la pol·linització, com hi actuen aquests insectes i el paper que desenvolupen en l'equilibri ecològic de la Terra.
  (Exposició gratuïta amb el preu de l'entrada al Jardí Botànic).
  El procés de producció de l'agricultura vertical: com produir hortalisses i herbes sostenibles?
  15 d'octubre 16.00 h
  Teniu curiositat per aprendre, veure i experimentar més sobre aquesta innovadora, nova i emocionant manera de produir aliments? Els experts de Groots donaran una visió única de tot el procés de producció dels seus productes per a totes les persones que hi estiguin interessades.